b"\n_START_ARTICLE_\nHelicobacter pylori\n_START_SECTION_\nAvastamine\n_START_PARAGRAPH_\n1875. aastal leidsid Saksa anatoomid inimese mao limaskestas spiraalse bakteri, kuid neil ei \xc3\xb5nnestunud selle kultuuri kasvatada ja avastus unustati._NEWLINE_Aastal 1893 kirjeldas Itaalia patoloog Giulio Bizzozero ilmselt Helicobacteri sarnast spiraalse kujuga bakterit koerte maos._NEWLINE_Aastal 1974 leidis professor Ivan Morozov Moskvas spiraalkujulisi baktereid patsientide kudedes p\xc3\xa4rast vagotoomiat uitn\xc3\xa4rvi eemaldust. Kuid kasvatamise meetod ei olnud mikrobioloogidele teada ja avastatud bakter ei saanud tuntuks veel j\xc3\xa4rgneva k\xc3\xbcmne aasta jooksul._NEWLINE_Bakteri taasavastas 1979. Austraalia patoloog ja hematoloog J. Robin Warren. Ta avastas mao proovit\xc3\xbckis (inimese mao limaskesta biopsia) kasvamas bakteri, mida ta asus uurima. Kaks aastat hiljem kohtus ta Barry J. Marshalliga ja nad asusid bakterit uurima. Nad olid esimesed, kellel \xc3\xb5nnestus bakterit kunstlikel s\xc3\xb6\xc3\xb6tmetel kasvatada. Nad avastasid, et helikobakter p\xc3\xb5hjustab peptilist haavandit, varem arvati, et seda p\xc3\xb5hjustavad \xc3\xbcksnes stress ja v\xc3\xbcrtsikas toit._NEWLINE_Meditsiini- ja teadusringkonnad ei suutnud nende avastust tunnustada, kuna varem arvati, et Helicobacter pylori ei saa elada maos, mao v\xc3\xa4ga happelise keskkonna t\xc3\xb5ttu. Barry J. Marshall, olles tuvastanud, et tal ei ole helikobakter-infektsiooni 'kulistas kurku' s\xc3\xb6\xc3\xb6tmel kasvatatud ligi 1 miljon helikobakterit. 7 p\xc3\xa4eva p\xc3\xa4rast 'niitis ta jalust' bakteri tekitatud gastriit._NEWLINE_Aastal 1994 avaldas US National Institute of Health soovitusliku konsensusprogrammi, kus mainiti, et kroonilisi mao- ja suurest happesusest tulenevaid haigusi v\xc3\xb5ib p\xc3\xb5hjustada ka H. pylori, ja soovitas lisada vastavate maohaavandite ja gastriitide raviskeemi mitmeid antibiootikume._NEWLINE_Aastal 2005 anti Robin Warrenile ja Barry Marshallile Nobeli f\xc3\xbcsioloogia- v\xc3\xb5i meditsiiniauhind helikobakteri avastuse ja tema osakaalu uurimise eest gastriidi ja peptilise haavandite tekitajana.\n_START_SECTION_\nNimi\n_START_PARAGRAPH_\nAlgselt kandis uus bakter nime Campylobacter pyloridis, seej\xc3\xa4rel nimetati \xc3\xbcmber Campylobacter pyloriseks. _NEWLINE_1989. aastal otsustati rahvusvaheliselt, et uus bakter on t\xc3\xa4iesti uue perekonna Helicobacter esindaja."